โครงการชุมชนท่องเที่ยว OTOP นวัตวิถี ภายใต้ โครงการไทยนิยม ยั่งยืน กว่า 4 เดือน สร้างรายได้เพิ่มประมาณ 1,000 ล้านบาท
รายงานพิเศษ   โครงการชุมชนท่องเที่ยว OTOP นวัตวิถี ภายใต้ โครงการไทยนิยม ยั่งยืน ของรัฐบาล

กรมการพัฒนาชุมชน กระทรวงมหาดไทย สานต่อชุมชนท่องเที่ยว OTOP นวัตวิถี ภายใต้โครงการไทยนิยม ยั่งยืน ของรัฐบาล หลังดำเนินการมากกว่า 4 เดือน มีนักท่องเที่ยวเข้าไปเที่ยวในชุมชนเป็นจำนวนมาก สร้างรายได้เพิ่มประมาณ 1,000 ล้านบาท พร้อมเตรียมจัดแสดงผลงานความสำเร็จชุมชนท่องเที่ยว OTOP นวัตวิถี  ภายใต้ชื่อ “OTOP นวัตวิถี เที่ยวบ้านฉัน ไปแล้วจะรู้... อยู่แล้วจะรัก” ประมาณช่วงปลายเดือนนี้ 

ตามที่รัฐบาลเดินหน้าขับเคลื่อนโครงการชุมชนท่องเที่ยว OTOP นวัตวิถี ซึ่งเป็นโครงการภายใต้โครงการไทยนิยม ยั่งยืน ของรัฐบาลอย่างต่อเนื่อง เพื่อมุ่งหวังลดความเหลื่อมล้ำทางสังคม ยกระดับคุณภาพชีวิตให้กับประชาชนอย่างทั่วถึง พัฒนาเศรษฐกิจฐานรากให้เกิดรายได้กับชุมชน รวมทั้งกระตุ้นเศรษฐกิจและสังคมภายในประเทศให้เกิดความเข้มแข็ง มีการพัฒนาผลิตโอทอปภายในชุมชนให้ได้ตามมาตรฐาน พร้อมเชื่อมโยงเส้นทางการท่องเที่ยวจากเมืองหลัก หรือแอ่งใหญ่ ไปสูงเมืองรอง หรือแอ่งเล็ก ในพื้นที่เป้าหมาย 76 จังหวัด 876 อำเภอ 3,273 ชุมชน 
จากสถิติการท่องเที่ยวชุมชนตั้งแต่ช่วงเดือนมิถุนายน 2561 จนถึงปัจจุบัน มีจำนวนนักท่องเที่ยวทั้งชาวไทยและชาวต่างประเทศ ให้ความสนใจเดินทางเข้าไปท่องเที่ยวในชุมชนเป็นจำนวนมาก ส่งผลให้เกิดการกระจายรายได้สู่ชุมชนเป็นจำนวนมาก และจากความสำเร็จดังกล่าวได้เตรียมจัดแสดงผลงานความสำเร็จชุมชนท่องเที่ยว OTOP นวัตวิถี  ภายใต้ชื่อ “OTOP นวัตวิถี เที่ยวบ้านฉัน ไปแล้วจะรู้... อยู่แล้วจะรัก” ประมาณช่วงปลายเดือนนี้ด้วย  
นายสุธี มากบุญ รัฐมนตรีช่วยว่าการกระทรวงมหาดไทย กล่าวว่า จากการดำเนินการอย่างเต็มที่ของทุกฝ่ายที่เกี่ยวข้อง ส่งผลให้ผลสัมฤทธิ์ที่สมบูรณ์มากขึ้น พร้อมยืนยันโครงการชุมชนท่องเที่ยวโอทอปนวัตวิถี และโครงการชุมชน/หมู่บ้านละ 200,000 บาท เป็นโครงการที่เป็นประโยชน์กับประชาชนอย่างแท้จริงและจากความสำเร็จดังกล่าวได้

ขณะที่ นางเรวดี ยอดสิริสุข ผู้ประกอบการผลิตภัณฑ์ โอทอป รายเดี่ยว ร้านล้านนาสไตล์ จังหวัดเชียงใหม่ ซึ่งเป็นส่วนหนึ่งที่นำผลิตภัณฑ์ผ้าทอและเครื่องแต่งกายที่เป็นเอกลักษณ์เฉพาะของกลุ่มชาติพันธุ์ในพื้นที่มาพัฒนาปรับปรุงให้เป็นที่ต้องการตามยุคสมัย กล่าวยืนยันด้วยว่า โครงการชุมชนท่องเที่ยวโอทอป นวัตวิถี ที่รัฐบาลและกระทรวงมหาดไทย ดำเนินการอยู่ในขณะนี้ ถือเป็นการเปิดโอกาสให้กับกลุ่มผู้ประกอบการในพื้นที่ชุมชนโดยแท้จริงและเป็นประโยชน์อย่างมาก นอกจากจะเป็นการส่งเสริมพัฒนาผลิตภัณฑ์โอทอปในชุมชนแล้ว ยังเป็นการเชื่อมโยงการท่องเที่ยวเข้าไปสู่ชุมชนอีกด้วย

อย่างไรก็ตาม เพื่อสานต่อการดำเนินโครงการชุมชนท่องเที่ยว โอทอป นวัตวิถี ให้เดินหน้าต่อไปอย่างมั่นคง จึงเป็นเรื่องที่ทุกฝ่ายต้องร่วมมือร่วมใจกันอย่างจริงจัง เพราะนอกจากจะเป็นการพัฒนาผลิตภัณฑ์โอทอปในพื้นที่มีคุณภาพ สามารถก้าวไปสู่สากลแล้ว ยังเป็นการส่งเสริมแหล่งท่องเที่ยวภายในชุมชนที่มีความงดงามเฉพาะตัว ให้นักท่องเที่ยวทั้งชาวไทยและชาวต่างชาติได้เข้าไปสัมผัสด้วยสายตาตัวเอง 
อีกงานที่ทุกคนไม่ควรพลาดและสามารถเข้าไปร่วมสัมผัสเสน่ห์ความงดงามของวิถีชีวิต-วิถีชุมชน-วิถีวัฒนธรรม ได้ภายในงานชุมชนท่องเที่ยว OTOP นวัตวิถี ภายใต้ชื่อ “OTOP นวัตวิถี เที่ยวบ้านฉัน ไปแล้วจะรู้... อยู่แล้วจะรัก” ซึ่งเป็นการจัดแสดงผลงานความสำเร็จของชุมชนท่องเที่ยว OTOP นวัตวิถี หรือ “แอ่งเล็ก-เช็คอิน” ที่เชื่อมกับแหล่งท่องเที่ยวที่เป็นแอ่งใหญ่
ผู้ที่สนใจสามารถเข้าไปร่วมสัมผัสเสน่ห์ความงดงามของวิถีชีวิต-วิถีชุมชน-วิถีวัฒนธรรม เพื่อกระจายรายได้สู่ฐานราก ได้ที่ฮอลล์ 5-7 ศูนย์แสดงสินค้าและการประชุมอิมแพ็ค เมืองทองธานี ตั้งแต่เวลา 10.00 น.- 21.00 น. ระหว่างวันที่ 22-26 พฤศจิกายนนี้